OpenLLM-France/wikimedia huggingface dataset:
# Shoal Creek Estates (Missouri)

Shoal Creek Estates Missourieko herrixka bat da. Newton konderrian kokatua dago. 2010ean 96 biztanle zituen, 0,30 kilometro koadrotan banatuta.

## Ikus, gainera

* Newton konderria

## Kanpo estekak

* Datuak: Q954292
# Shoal Creek udalerria, Bond konderria (Illinois)

Shoal Creek udalerria Ameriketako Estatu Batuetako Illinois estatuko udalerri bat da, Bond konderrian. Azken zentsuaren arabera 1.610 biztanle zituen, 58.25 milia karratu (150.9 km$^2$) eremuan.

## Ekonomia

2020ko zentsuaren arabera, Shoal Creek udalerrian 555 etxebizitza zeuden. Per capita diru-sarrerak 25.485 estatubatuar dolar ziren.

## Kanpo estekak

* Datuak: Q7499736
# Sho Tajima

Sho Tajima (japonieraz: 田島 翔, 1983ko apirilaren 7a - ) Japoniako futbolaria da.
Hainbat futbol taldetan jokatu du, esaterako Roasso Kumamoto.

## Kanpo estekak

* (Japonieraz) J.League Data Site
* Datuak: Q7499706
# Shoal Creek (Alabama)

Shoal Creek Ameriketako Estatu Batuetako erroldak esleitutako leku bat da. Shelby konderrian dago, Alabama estatuan. 1.668 biztanle ditu, 13,736422 kilometro koadroko azaleran banatuta.

## Ikus, gainera

* Shelby konderria

## Kanpo estekak

* Datuak: Q1265075
# Shota Hayashi

Shota Hayashi (japonieraz: 林 祥太, 1995eko otsailaren 24a - ) Japoniako futbolaria da.
Hainbat futbol taldetan jokatu du, esaterako Roasso Kumamoto.

## Kanpo estekak

* (Japonieraz) J.League Data Site
* Datuak: Q28689928
# Shota Imai

Shota Imai (japonieraz: 今井 昌太, 1984ko uztailaren 16a - ) Japoniako futbolaria da.
Hainbat futbol taldetan jokatu du, esaterako Matsumoto Yamaga FC eta Blaublitz Akita.

## Kanpo estekak

* (Japonieraz) J.League Data Site
* Datuak: Q7502437
# Shota Arai

Shota Arai (japonieraz: 新井 翔太, 1985eko apirilaren 7a - ) Japoniako futbolaria da.
Hainbat futbol taldetan jokatu du, esaterako Urawa Reds eta Ehime FC.

## Kanpo estekak

* (Japonieraz) J.League Data Site
* Datuak: Q3246020
# Shota Fujio

Shota Fujio (japonieraz: 藤尾 翔太, 2001eko maiatzaren 2a - ) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q58277598
# Shota Fukuoka

Shota Fukuoka (japonieraz: 福岡 将太, 1995eko urriaren 24a - ) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo estekak

* (Japonieraz) J.League Data Site
* Datuak: Q17210125
# Shota Fujisaki

Shota Fujisaki (japonieraz: 藤﨑 将汰, 1994ko urtarrilaren 10a - ) Japoniako futbolaria da.
Hainbat futbol taldetan jokatu du, esaterako Fujieda MYFC.

## Kanpo estekak

* (Japonieraz) J.League Data Site
* Datuak: Q28003474
# Shota Aoki

Shota Aoki (japonieraz: 青木 翔大, 1990eko abuztuaren 11 - ) Japoniako futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q15402012
* Multimedia: Shota Aoki / Q15402012
# Shota Arai (1988)

Shota Arai (japonieraz: , 1988ko azaroaren 1a - ) Japoniako futbolaria da.
Hainbat futbol taldetan jokatu du, esaterako Tokyo Verdy eta Kawasaki Frontale.

## Kanpo estekak

* (Japonieraz) J.League Data Site
* Datuak: Q11501246
# Shota Hasunuma

Shota Hasunuma (japonieraz: 蓮沼 翔太, 1993ko urriaren 15a - ) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo estekak

* (Japonieraz) J.League Data Site
* Datuak: Q27997446
# Shota Inoue

Shota Inoue (japonieraz: 井上 翔太, 1989ko apirilaren 24a - ) Japoniako futbolaria da.
Hainbat futbol taldetan jokatu du, esaterako Cerezo Osaka eta Giravanz Kitakyushu.

## Kanpo estekak

* (Japonieraz) J.League Data Site
* Datuak: Q11373191
# Sean Paul

Sean Paul Francis Henriques (Kingston, Jamaika, 1973ko urtarrilaren 9a), Sean Paul izenaz ezagunagoa, jamaikar dancehall abeslari eta ekoizlea da. Hasieran Dutty Cup Crew taldearen kidea, bere bakarkako lanek 10 milioi ale baino gehiago saldu dituzte.

## Diskografia

* Stage One (2000)
* Dutty Rock (2002)
* The Trinity (2005)
* Imperial Blaze (2009)
* Tomahawk Technique (2012)
* Full Frequency (2014)
* Datuak: Q200577
* Multimedia: Sean Paul / Q200577
# Sean Rowe

Sean Rowe (Troy, New York, AEB, 1975eko otsailaren 16a -) estatubatuar kantaria da.

## Biografia

Rowe 2004an egin zen ezagun bere kabuz argitaratutako 27 diskoarekin. Bost urte geroago Magic (2009) argitaratu zuen. 2011n Magic berrargitaratu zuenean kantariaren bigarren aroa hasi zen. Gero, The Salesmen and The Shark (2012) diskoa argitaratu zuen eta 2014an, berriz, Madman.

## Diskografia
### Albumak
#### Mudfunk

* 2006: Live at the Grind

#### Bakarlari moduan

* 2004: 27
* 2009: Magic
* 2011: Magic re-release
* 2012: The Salesman and the Shark
* 2014: "Madman" September 9, 2014

### Single

2006: Mudfunk – Wrong Side of the Bed 2012: "Downwind" 2013: "To Leave Something Behind"

## Erreferentziak

* ↑ Mikel Lizarralde, «Egongelako suharra», Berria, 2014-12-14
* Datuak: Q7441399
# Seanbe

Seanbe, Nafarroa probintzian topa dezakegun euskal mendia da. Seanbe mendia ez ezik ingurua ere ederra da oso eta mendia bera ikusgarria edo handia ez izanagatik merezi du ibilbidea ingurune horretan zehar luzatzea. Gainaldea pagoz estalia du eta ez da bide nabarmenik ageri, baina ez da zaila pagadian zehar ibiltzea. Abiapuntuetan aipatzen diren herriak berak oso politak dira, garbiak eta etxe dotore eta zabalez osatuak, baratz, larre eta zelai berdez inguratuak. Ibilbidea luzatzeko modu bat Bega

## Kanpo estekak

Seanbe, http://www.euskal-herria.org/.
# Sean Scully

Sean Scully (Dublin, 1945eko ekainaren 30a) irlandar margolaria da.
Croydon College of Art eskolan, Newcastle Unibertsitatean, eta Harvarden egin zituen ikasketak. 1973-1975 bitartean Chelsea School of Arten eta Londresko Unibertsitateko Goldsmith Collegen lan egin zuen irakasle gisa. Bien bitartean bakarkako bere lehen erakusketa egin zuen, Rowan Galleryn (1973). Lehen aldi figuratibo kaligrafiko baten ondoren, 1970eko hamarraldiaren hasieran abstrakziora egin zuen, Pollocken eta Mondrianen argitasun plastikoaren eraginpean. Denbora horretan sareta modukoak egiten jarraitu zuen, lerro diagonalekin, gainaldeari eta sakontasunari buruzko hausnarketa moduan. 1975ean Estatu Batuetara joan zen eta eskolak eman zituen Princeton Unibertsitatean. Erakusketak egin zituen Santa Monicako Torutue Galleryn (1975), eta New Yorkeko Buffy-Gibbsen. 1974tik aurrera halako kromatismo itzaltsu bat agertu zen bere obran, eta bere konposizioak estatikoagoak eta zorrotzagoak egin ziren: "gotorleku koadroak" ziren. 1980ko hamarraldian pintzelkada lodiak eta era askotako egiturak eta koloreak erabiliz hasi zen margotzen. Scullyk "marra" erabili du bere obra osoaren ezaugarri nagusitzat, mendebaldeko kulturaren topiko bat delako, eta kultura horri buruzko gogoeta egiten saiatzen da marraren bidez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q535343
* Multimedia: Sean Scully / Q535343
# Sean Yates

Sean Yates (1960ko maiatzaren 18a) Britainia Handiko txirrindulari ohia da.

## Palmaresa

1984
* Dunkerqueko Lau Egunetako etapa bat
1986
* Milk Raceko etapa bat
1987
* Irlandako Tourreko etapa bat
1988
* Frantziako Tourreko etapa bat
* Espainiako Vueltako etapa bat
* Paris-Nizako etapa bat
1989
* Belgikako Itzulia eta bi etapa
* Eddy Merckx Sari Nagusia
1990
* 3. Irlandako Itzulian
1991
* Dauphiné Libéréko etapa bat
* 2. Irlandako Itzulian eta etapa bat
1992
* Erresuma Batuko errepide txirrindularitzako txapelketa
1993
* DuPont Tourreko etapa bat
1994
* USPRO Road Race

## Kanpo estekak

* Datuak: Q934519
* Multimedia: Sean Yates / Q934519
# Seanad Éireann

Seanad Éireann, Irlandako Errepublikako senatua, Oireachtas legebiltzarraren goi ganbera eta legebiltzar nazionala da. Behe ganbera edo Dáil Éireann delakoa ez bezala, senatua ez dute herritarrek zuzenean hautatzen, senatariak hainbat modutan aukeratzen dira. Seanadaren eskumenak Dáilarenak baino urriago eta mugatuagoak dira: bat ez datorren legeen onarpena atzeratzea besterik ez du bere esku, ez baitu beto ahalmenik. Dublingo Leinster House egoitzan biltzartzen da.

## Osaera

Konstituzioaren 18. artikuluaren arabera, Seanad Éireann 60 senatariz osatuta dago, hurrengo moduan aukeratuak:
* Hamaika Taoiseach-ak izendatua.
* Sei Irlandako unibertsitateetako graduatuek aukeratuak:
** Hiru Dublingo Unibertsitateak aukeratuak.
** Hiru Irlandako Unibertsitate Nazionalak aukeratuak.
* Berrogeita hiru bost taldetan aukeratuak Dáil Éireann-go kideen, aurreko legegintzaldiko senatarien eta hiri eta konderrietako kontseiluen bozkekin. Talde bakoitzak, teorian, gai edo ezparru jakin batzuetan jakitunak diren kideak biltzen ditu, 43 eserlekuak honela banatzen direlarik:
** Zazpi senatari Talde Administratiboak aukeratuak: Administrazio publikoko eta zerbitzu sozialetako kideak.
** Hamaika senatari Nekazaritza Taldeak aukeratuak: Nekazaritza eta arrantzaren erlazionatutako kideak.
** Bost senatari Hezkuntza eta Kultura Taldeak aukeratuak: Hezkuntzarekin, artearekin, Irlanderarekin eta Irlandako kultura eta literaturarekin erlazionatutako kideak.
** Bederatzi senatari Industria eta Merkataritza Taldeak aukeratuak: Industriarekin eta merkataritzarekin erlazionatutako kideak (ingenieritza eta arkitekturarekin erlazionatutakoak baita).
** Hamaika senatari Lanaren Taldeak aukeratuak.
Seanad-erako hauteskundeak gehienez Dáil-aren disoluziotik 90 egunetara ospatu behar dira. Hauteskundeetan, boto bakar transferagarrian oinarritutako ordezkaritza proportzionala erabiltzen da. 21 urte bete dituen irlandar oro izan daiteke senatari, betiere Dáil-eko kidea ez baldin bada. Dena dela, hautagaitza aurkezteko baldintza batzuk bete behar dira; adibidez unibertsitateetako barrutian hautagaitza aurkezteko beharrezkoak dira 10 graduatuen sinadurak.
Eserleku baten bat hutsik geratzen baldin bada Taldeetako Barrutietan, hauteskunde berezi bat ospatzen da zeinetan Oireachtas-eko kideak soilik parte hartzen duten. Bestetik, Unibertsitateetako Barrutietako eserleku hutsiak betezeko, hauteskunde berezian unibertsitateetako hautesle guztiek parte hartzen dute.

### 26. Seanad-eko kideak (2020-)

| Alderdiak | Alderdiak | Senatariak |
| | Fianna Fáil | 21 |
| | Fine Gael | 16 |
| | Laboristak | 4 |
| | Sinn Féin | 4 |
| | Berdeak | 4 |
| | HD Alliance | 1 |
| | Independienteak | 10 |
| Guztira | Guztira | 60 |

## Ikus, gainera

* Dáil Éireann
* Oireachtas

## Kanpo estekak

* www.oireachtas.ie
* Datuak: Q1127591
* Multimedia: Seanad Éireann / Q1127591
# Sebastian I.a Portugalgoa

Sebastian I.a Portugalgoa Desiratua (portugesez: Sebastião I de Portugal) (Lisboa, 1554ko urtarrilaren 20a - Ksar el-Kebir, 1578ko abuztuaren 4a) 1557-1578 bitartean Portugalgo erregea izan zen.
Joan III.aren biloba eta ondorengoa izan zen. Hiru urte zituela egin zuten errege, jesuitek hezi zuten eta Iparraldeko Afrikako musulmanak menderatuko zituen Kristoren kapitain nagusitzat ikusi zuen bere burua gaztetandik. Amona, Katalina Austriakoa, eta aitonaren anaia, Henrike kardinala, izan zituen gidari eta erregeorde. 1574an egin zuen lehen gudualdia Marokon eta 1578an lehorreratu zen Larachetik hurbil, hamabost mila soldadu zituen armada bateko buru. Guztiz xehakatu zituzten Abd al-Malik buruzagi arabiarrak gidaturiko gudariek, eta Sebastian bera hil zuten gudu hartan.
1580an Filipe II.a Espainiakoa Portugalez jabetu ondoren, Sebastian erregea Portugal askatzeko piztu zelako berria zabaldu zen bazter oro, eta haren nortasuna hartu zuten lau gizon atxilotu eta hil zituzten 1584-1598 urteetan. Portugalgo nazionalismoaren sinbolo bihurtu zen Sebastian erregea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/01/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Datuak: Q272899
* Multimedia: Sebastian of Portugal / Q272899
# Sebastian Gabriel Borboikoa

Sebastian Gabriel Borboikoa (Rio de Janeiro, 1811ko azaroaren 4a – Paue, 1875eko urtarrilaren 13a), jatorrizko izena Sebastião Gabriel Maria Carlos João José Francisco Xavier de Paula Miguel Bartolomeu de S. Geminiano Rafael Gonzaga, Espainia eta Portugalgo infantea izan zen.

## Biografia

Sebastian Gabriel Borboi‑Bragantzakoa Brasilen jaio zen 1811n. Bere ama Beirako printzesa zen eta umea jaio eta bi urtera alargun gelditu zen. Espainiako gortean ohi zenerako oso heziketa zabala izan zuen. Amarekin eta izebarekin (Don Karlos infantearen lehen emaztea) iritsi zen Espainiara.
Jakin min kultural handia zuen eta alor askotan aritu zen: idazkuntzan, pinturan eta litografian, esate baterako. Liburutegi bikaina bildu zuen, fisika kabinete handi bat sortu zuen eta margolan bilduma zabala osatu zuen. Bere inprimategian bi egunkari plazaratu zituen: El Lagarto eta La Mariposa. Erraz moldatzen zen bost hizkuntzatan, intelektualen tertuliatxo bat bildu zuen bere inguruan eta Madrilgo artista askoren mezenasa izan zen.
Fernando VII.a hiltzean Erromara joan eta 1835 urte amaieran Don Karlosen tropekin bat egin zuen. Bilboko bigarren setioan parte hartu zuen, eta Lutxanako porrotaren ondoren, erregegaiak Iparraldeko armadako buru izendatu zuen. Espartero eta Sarsfield jeneral liberalen aurka borrokatu zen.
Armada berrantolatu eta gero, garrantzi handia izan zuen Oriamendiko garaipenean, martxa izugarri gogor baten ondoren bere tropak garaiz iritsi baitziren Britainiar Legio Laguntzailea Donostiako aldirietan suntsitzeko.
1837 urte hartako maiatzean, Erregearen espedizioko buruzagi militar izendatu zuen Don Karlosek. Aragoin, Maestrazgon eta Gaztelan barrena ibili zen, Madril inguruetara iritsi ondoren. Espedizio hark porrot egin zuen, baina arrazoi politikoengatik, ez militarrengatik, alegia, ez zela infantearen errua izan, baina, halere, porrot hura eta gero, armada karlistako buruzagitzatik kendu zuten.
Erregegaiaren ondoan jarraitu zuen, Bergarako Ituna sinatu eta penintsulatik joan ziren arte. Napoliko Gortean finkatu zen, eta hantxe bizi izan zen harik eta handik hogei urtera Elisabet II.ak karlistei amnistia eman eta Espainiara itzuli zen arte.
1868ko Iraultzaren ondorioz erregina erbeste aldera zihoanean, infanteak bere burua eskaini zion Donostian, Elio eta Férula militar karlistekin batera, iraultzaileen aurka borrokatzeko. Erbestera itzuli zen eta bere azken urteetan bi dinastiak, karlistak eta Elisabet II.a tronutik kendu berria, adiskidetzeko ahaleginetan ibili zen. Biriketakoak jota hil zen Pauen 1875ean, Bigarren Karlistadaren erdi erdian.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* XIX. mendeko historia militarra Euskal Herrian. ON SEBASTIAN INFANTEA. Gipuzkoakultura. CC-BY-SA lizentziapean eginiko lana.
# Sebastian Langeveld

Sebastian Langeveld (Leiden, 1985eko urtarrilaren 17a) Herbehereetako txirrindulari ohia da. Bere herrialdeko txapelduna izan zen.

## Palmaresa

2006
* Pino Cerami Sari Nagusia
* 2. Herbehereetako errepide txirrindularitzako txapelketan
2007
* Ster Elektrotoer
* 2. Herbehereetako errepide txirrindularitzako txapelketan
2008
* 2. Kuurne-Brusela-Kuurnen
2009
* Jef Scherens Sari Nagusia
* 2. Saxoniako Itzulian eta bi etapa
* 2. Flandriako txapelketan
* 3. Eneco Tourrean
2010
* 2. Limousingo Tourrean
2011
* Omloop Het Nieuwsblad
* 5. Flandriako Tourrean
2013
* 3. Herbehereetako errepide txirrindularitzako txapelketan
* 5. E3 Harelbeken
2014
* Herbehereetako errepide txirrindularitzako txapelketa
* 2. Herbehereetako erlojupeko txirrindularitzako txapelketan
2017
* 3. Paris-Roubaixen
2019
* 2. Herbehereetako erlojupeko txirrindularitzako txapelketan
* 7. Étoile de Bessègesen
2021
* 2. Herbehereetako erlojupeko txirrindularitzako txapelketan

## Kanpo estekak

Sebastian Langeveld - ProCyclingStats
* Datuak: Q552782
* Multimedia: Sebastian Langeveld / Q552782
# Sebastian Eyzaguirre

Sebastián Jorge Eyzaguirre Rodriguez, Cuchillo izenez ere ezaguna (Santiago, 1977ko martxoaren 26a), txiletar kazetaria eta telebista-aurkezlea da. Caiga quien caya (CQC) programako berriemale eta aurkezle izan zelako ezaguna da.

## Biografia

Kazetaritza ikasi zuen Finis Terrae Unibertsitatean. Bere lehen lanak Radio Horizonte-n eta Pantalla abierta-en Canal 13-n izan ziren.
Megako CQC programari esker ezagutu zen, eta 2004 eta 2010 bitartean oharrak egin zituen.
2007an Radioactivako esataria izan zen No somos nada saioarekin, astelehenetik ostiralera 18:00etan, Juan Andrés Moya kazetariarekin batera.
CQCtik alde egin zuen, eta Historias de Canal 13 Cable saioari ekin zion. Hainbat pertsona famaturi elkarrizketa egin zien.
2011n, Radio Universora iritsi zen, eta, Mendozatik, programa bat egin zuen Canal 13n, 2011ko Amerika Kopa zela eta, Aldo Schiappacasserekin batera.
2012an, UCV Televisión-ko Códigos saioaren gidaritzan hasi zen, eta, hurrengo urtean, Vidas programa eman zuen. Gaur egun, UCV Televisión-ko ekoizlea da.
2017an CQCra itzuli zen, eta han, berriemale izateaz gain, programaren aurkezlea izango zen, oraingoan Chilevisión-ek emititzen duena.

## Erreferentziak

* ↑ Terra. (15 de julio de 2010). Sebastián Eyzaguirre es el nuevo confesor de los famosos. .

## Kanpo estekak

* Datuak: Q6122892
* Multimedia: Sebastián Eyzaguirre / Q6122892
# Sebastian Foss-Solevåg

Sebastian Foss-Solevåg (Ålesund, Norvegia, 1991ko uztailaren 13a) Norvegiako eski alpinoko lasterkaria da.

## Ibilbidea

Ålesunden jaioa, 2014ko Neguko Olinpiar Jokoetan, parte hartu zuen Sotxin, bederatzigarren sailkatu zen eslalomean.
Foss-Solevåg-en lehenengo Munduko Kopako podiuma 2015eko urtarrilean iritsi zen, Zagreben, (Kroazia), eta, bere lehen garaipena, sei urte geroago Flachau-n (Austria) izan zen. 2021eko Munduko Txapelketako eslalomean urrezko domina irabazi zuen, eta, taldekako proban, beste bat irabazi zuen.

## Munduko Kopako emaitzak
### Denboraldiko sailkapenak

| Denboraldia | Adina | Orokorrean | Eslaloma | Eslalom erraldoia | Super G | Jaitsiera | Konbinatua |
| 2014 | 22 | 72 | 26 | — | — | — | — |
| 2015 | 23 | 35 | 9 | — | — | — | — |
| 2016 | 24 | 45 | 11 | — | — | — | — |
| 2017 | 25 | 56 | 18 | — | — | — | — |
| 2018 | 26 | 29 | 8 | — | — | — | 40 |
| 2019 | 27 | 50 | 17 | — | — | — | — |
| 2020 | 28 | 25 | 5 | — | — | — | — |
| 2021 | 29 | 14 | 5 | — | — | — | — |
| 2022 | 30 | 32 | 10 | — | — | — | — |
    Sailkapena 2022ko martxoaren 20ra arte

### Lasterketen podiumak

* 2 garaipen - (2 Eslalom)
* 5 podium - (5 Eslalom)
| Denboraldia | Data | Lekua | Diziplina | Sailkapena |
| 2015 | 2015eko urtarrilaren 6a | Zagreb, Kroazia | Eslaloma | 3. |
| 2016 | 2016ko martxoaren 20a | Saint-Moritz, Suitza | Eslaloma | 3. |
| 2021 | 2020ko abenduaren 22a | Madonna di Campiglio, Italia | Eslaloma | 2. |
| 2021 | 2021ko urtarrilaren 17a | Flachau, Austria | Eslaloma | 1. |
| 2022 | 2021eko abenduaren 22a | Madonna di Campiglio, Italia | Eslaloma | 1. |

## Munduko Txapelketako emaitzak

| Urtea | Adina | Eslaloma | Eslalom | Super G | Jaitsiera | Konbinatua | Taldea gertaera |
| 2015 | 23 | 9 | — | — | — | — | 5 |
| 2017 | 25 | DNF1 | — | — | — | — | 5 |
| 2019 | 27 | 12 | — | — | — | 34 | 5 |
| 2021 | 29 | 1 | — | — | — | — | 1 |

## Olinpiar emaitzak

| Urtea | Adina | Slaloma | Eslalom erraldoia | Super G | Jaitsiera | Konbinatua | Taldea gertaera |
| 2014 | 22 | 9 | — | — | — | — | ez da aritzen |
| 2018 | 26 | 10 | — | — | — | DNF2 | 3 |
| 2022 | 30 | 3 | — | — | — | - | - |

## Erreferentziak

* ↑ Sebastian Foss Solevaag. sochi2014.
* ↑ Sebastian FOSS-SOLEVAAG Fis Ski. Retrieved 17 October 2019

## Kanpo estekak

* Sebastian Foss Solevåg FIS-en (alpinoa)
* Sebastian Foss Solevåg Olympics.com-en
* Sebastian Foss Solevåg Olympedia-n
* Datuak: Q3953706
* Multimedia: Sebastian Foss Solevåg / Q3953706
# Sebastian Iradier

Sebastian Iradier Salaberri (Lantziego, Araba, 1809ko urtarrilaren 20a - Gasteiz, Araba, 1865eko abenduaren 6a) musikagilea izan zen. Frantzian Sebastian Yradier izen-deiturez egin zen ezaguna, Parisko bere editoreak abizena hala idaztea gomendatu baitzion. Kantagilea zen, batez ere: Los caracoles, El contrabandista. Bizetek El arreglito izeneko Iradierren habanera erabili zuen Carmen operan. Iradier, hain zuzen ere, konposatu zituen habanerengatik egin zen ospetsu, eta bereziki La paloma izenekoagatik. 1860an konposatu zuen, Kubara egindako bisita baten ondoren. Abesti hori oso ezaguna egin zen Amerikan eta Espainian, eta habanerak ezagutarazi zituen.

## Bizitza

Bederatzi urte zituela, Gasteizko Santa Maria kolegiata zaharreko abesbatzan sartu zen. Pianoa eta organoa jotzen ikasi zuen Gasteizen. Hamasei urte zituela, 1825eko apirilean, Gasteizko San Migel Goiaingeruaren elizako organista plaza lortu zuen; han jardun zuen 1827ko ekaina arte.
1827an, Aguraingo (Araba) San Joan Bataiatzailearen parrokiarako organista eta sakristau nagusiaren plaza irabazi zuen; ekainaren 5ean izendatu zuten. 1829an, Brigida Iturbururekin ezkondu zen Agurainen, eta seme bat izan zuten, Pablo. Sebastianek, bere betebehar musikal erlijiosoez gain, Hego Euskal Herriko goi mailako burgesiako areto pribatuetan modan zeuden abesti herrikoiekiko zaletasun handia sentitzen zuen, eta biziki gozatzen zuen organoarekin eta gitarrarekin joaz katxutxak, boleroak, seguidillak eta tiranak.
1833an, Aguraingo lanpostu horretatik baimena eman zioten, lau hilabetez Madrilen konposizioko ikasketak egin zitzan. Aguraingo San Joan Bataiatzailearen elizako organo-jotzailearen lanak Iradierren adiskide eta ikasle Antonio Ruiz de Landazabalek hartu zituen bere gain, aldi horretarako. Hala ere, lau hilabete haiek hainbat urte bihurtu ziren.
Madrilen, oparoa izan zen Iradierren musika sorkuntza, eta ospea lortu zuen. Madrilgo kontserbatorioko solfeo irakaslea izan zen 1840-1850 bitartean, eta Instituto Español erakundeko konposizio eta harmonia katedraduna. Izen handia eman zion aristokraziako dama askori eskolak emateak.
Geroago Parisa joan zen, Eugenia de Montijo enperatrizaren kantu irakaslea izateko. Hiriburu hartan, editoreak gomendatu zion abizenerako Yradier idazkera erabiltzea, eta Sebastianek halaxe egin zuen.
Rossini, Merimée eta beste zenbait artista famaturen adiskide izan zen. Opera konpainia bat sortu eta Estatu Batuetan, Mexikon eta Kuban barrena ibili zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «Sebastián Iradier, según Pio Baroja» El Correo 2015-08-25 (Noiz kontsultatua: 2023-03-13).
* 1 2 RUIZ DE EGUINO, Kepa. «Sebastian Iradier Salaberri (I / II)» www.euskonews.eus (Noiz kontsultatua: 2023-03-13).

## Kanpo estekak

* Sebastian Iradier eta Usoa habanera, Zuzeu.
* Datuak: Q954019
* Multimedia: Sebastian Iradier / Q954019
# Sebastian Kurz

Sebastian Kurz (Viena, 1986ko abuztuaren 27a) austriar politikaria da, Austriako Alderdi Popularraren lehendakaria 2017tik. 2013 eta 2017 bitartean Kanpo Harremanetako ministroa izan zen. Austriako gaurko kantzelerra da 2020ko urtarrilaren 7tik eta aurrez izan zen 2017 eta 2018 bitartean.
* Datuak: Q2262885
* Multimedia: Sebastian Kurz / Q2262885
# Sehlen

Sehlen Alemaniako udalerri bat da, Mecklenburg-Aurrepomerania estatuan. Azken zentsuaren arabera 895 biztanle zituen, 20,6 kilometro koadroko azaleran..

## Kanpo estekak

* Datuak: Q640278
* Multimedia: Sehlen / Q640278
# Sehore barrutia

Sehore barrutia Indiako barruti bat da, Bhopal dibisioan, Madhya Pradesh estatuan. 1.311.332 biztanle ditu 6.578 kilometro koadrotan.

## Mugakideak

Honako barrutiekin egiten du muga:
Shajapur barrutia

## Ikus, gainera

* Madhya Pradesh

## Kanpo estekak

* Datuak: Q2299029